      REPUBLIKA HRVATSKA
 OPĆINSKI SUD U SESVETAMA
            PREKRŠAJNI ODJEL

Poslovni broj: Pp-1141/2025-13

ZAPISNIK O VJEŠTAČENJU
sastavljen dana 1. prosinca 2025. pred Općinskim sudom u Sesvetama, Prekršajni odjel

Nazočni od suda:					
Sutkinja: Snježana Butković Krnić		
Zapisničarka: Gabrijela Geršić	  		   	 
Okrivljeni: Jakov Papić
Prekršajno djelo: čl. 51. st. 5. i dr. Zakona o sigurnosti prometa na cestama
 
Započeto u 09:45 sati

Na ročište je pristupio: stalni sudski vještak za cestovni promet Neven Ereš, dipl. ing. 
Na ročište nije pristupio: Okrivljenik Jakov Papić – dostava uredna 
[bookmark: _GoBack]				Ovlašteni tužitelj – dostava uredna

Sutkinja poziva vještaka, u smislu odredba Zakona o kaznenom postupku, da predmet vještačenja brižljivo prouči, da točno navede sve što zapazi i nađe, te da svoje mišljenje iznese nepristrano i u skladu s pravilima znanosti i vještine, a upozorava ga da je davanje lažnog iskaza, te nalaza i mišljenja  kazneno djelo.

	Nakon što je proučio predmet vještačenja vještak daje

NALAZ    I    MIŠLJENJE
	
	Prometna nesreća dogodila se 2.3.2024. godine oko 19:00 sati na kolniku autoceste A4 kod 91,4 kilometra. U trenutku nesreće bio je dan, vrijeme oblačno, dok je kolnik bio suh i čist te širine 9 metara. Na temelju stanja spisa i utvrđenih oštećenja na oba vozila zaključio sam da je vozilo okrivljenika svojim prednjim lijevim dijelom naletjelo na prednji dio lijeve bočne strane vozila oštećenice. Prilikom obavljanja očevida na kolniku nisu utvrđeni bilo kakvi materijalni tragovi dok smjerovi kretanja oba vozila označeni u skici policije na listu 32 spisa brojkama 1 i 2, te iskaz oštećenice, upućuju na zaključak da se mjesto sudara nalazilo na desnoj prometnoj traci. Za izračun brzine kretanja oba vozila nema elemenata. Utvrđeni sudarni položaj i mjesto sudara ukazuju da se neposredno prije i u trenutku sudara vozilo okrivljenika moralo nalaziti u zanašanju i prestrojavanju s lijeve na desnu prometnu traku kolnika autoceste, što znači da je vozilo okrivljenika tijekom zanašanja i radnje prestrojavanja sa lijeve na desnu prometnu traku presjeklo put kretanja vozilu oštećenice koje se kretalo desnom prometnom trakom pa je stoga radnja prestrojavanja vozila okrivljenika u zanašanju bila uzrokom nastanka ove prometne nesreće. Tehničkim putem na temelju stanja spisa nije moguće zaključivati koji je bio razlog početka zanašanja vozila okrivljenika na potpuno ravnom i suhom kolniku dok je moguće da je tehnički neprilagođena brzina vozila okrivljenika mogla biti razlogom početka zanašanja njegovog vozila te kasnije sudara s vozilom oštećenice na način kako se to okrivljeniku optužnim prijedlogom stavlja na teret. 

Za pristup na ročište i davanje nalaza i mišljenja, vještak potražuje na ime nagrade iznos od 300,00 eura.

Vrši se uvid u spis i čita se: optužni prijedlog, izvješće o počinjenom, obavijest temeljem čl. 109.a Prekršajnog zakona, zapisnik o očevidu, skica mjesta događaja, dostava Rješenja okrivljenom putem PP Dugo Selo, Rješenje o ukidanju i oduzimanju vozačke dozvole, zapisnik o glavnoj raspravi od 10.10.2024., 13.3.2025., 19.5.2025., dopis suda I PPRP Zagreb za dostavu fotografije, fotografije, terenska provjera uručenje poziva za okrivljenika, odgoda gl. Rasprave od 8.10.2025., izvješće PP Dugo Selo, naredba za vještačenje. 

Sutkinja ustanovljuje da nema potreba za izvođenjem još nekih dokaza, te temeljem čl. 177. Prekršajnog zakona objavljuje da je 

dokazni postupak završen

Sutkinja utvrđuje da ne treba izvesti još neke dokaze pa čl. 178. st. 2. Prekršajnog zakona objavljuje da je  glavna rasprava završena.

Sutkinja određuje da će donošenje i objava presude biti dana 3.12.2025. godine u 10:00 sati u istoj sudnici u kojoj je održana glavna rasprava.

Završeno  u  10:05  sati.


Sutkinja						Vještak______________


Zapisničarka						

